**SAM rādītāju metodoloģijas apraksts**

|  |  |  |  |
| --- | --- | --- | --- |
| **Prioritātes Nr.** | **2.2.** | **Prioritātes nosaukums:** | **Vides aizsardzība un attīstība** |
| **SAM Nr:** | **2.2.1.** | **SAM nosaukums:** | **Veicināt ilgtspējīgu ūdenssaimniecību** |

|  |  |
| --- | --- |
| **Rādītāja Nr.** (ID) | **RCO 01** |
| **Rādītāja nosaukums** | Atbalstītie uzņēmumi (tai skaitā: mikrouzņēmumi, mazi, vidēji un lieli uzņēmumi) |
| **Rādītāja definīcija** | Rādītājs uzskaita visus uzņēmumus, kas saņem finansiālu atbalstu vai atbalstu natūrā no ERAF un Kohēzijas fonda.  Uzņēmums ir mazākā juridisko vienību kombinācija, kas ir organizācija, kas ražo preces vai pakalpojumus, un kurai ir zināma autonomija lēmumu pieņemšanā, it īpaši attiecībā uz tam piederošo resursu sadali.  Uzņēmums veic vienu vai vairākas darbības vienā vai vairākās vietās.  Uzņēmums var būt vienīgā juridiskā vienība. Juridiskās vienības ietver juridiskas personas, kuru pastāvēšanu ar likumu atzīst neatkarīgi no personām vai institūcijām, kurām tās var piederēt vai kuras ir to locekles, piemēram, pilnsabiedrības, privātās komandītsabiedrības, sabiedrības ar ierobežotu atbildību, reģistrētas sabiedrības utt. Juridiskās vienībās ietilpst arī fiziskas personas, kuras pašas veic saimniecisko darbību (ESTAT atsaucēs, pamatojoties uz Padomes Regulu (EEK) Nr. 696/93, 1993. gada 15. marta III A sadaļu). Šī rādītāja vajadzībām uzņēmumi ir uz peļņu orientētas organizācijas, kas ražo preces un pakalpojumus, lai apmierinātu tirgus vajadzības.  Uzņēmumu klasifikācija:   * Mikrouzņēmums (<= 10 darbinieki un gada apgrozījums ≤ 2 miljoni EUR vai bilance ≤ 2 miljoni EUR); * Mazais uzņēmums (10–49 darbinieki un gada apgrozījums> 2 miljoni EUR -≤ 10 miljoni EUR vai bilance > 2 miljoni EUR ≤ 10 miljoni EUR); * Vidējs uzņēmums (50–249 darbinieki un gada apgrozījums > 10 miljoni EUR ≤ 50 miljoni EUR vai bilance EUR> 10 miljoni EUR ≤ 43 miljoni EUR); * Lielie uzņēmumi (> 250 darbinieki un apgrozījums > EUR 50 miljoni vai bilance > EUR 43 miljoni).   Ja tiek pārsniegts kāds no diviem sliekšņiem (darbinieki un gada apgrozījums / bilance), uzņēmumus klasificējams vienu kategoriju augstāk.  Atbalstītā uzņēmuma lielumu nosaka uz pieteikuma iesniegšanas brīdi.[[1]](#footnote-2) |
| **Rādītāja veids** | Iznākuma |
| **Rādītāja mērvienība** | Uzņēmumu skaits |
| **Bāzes (sākotnējās) vērtības gads un bāzes vērtība** | N/A |
| **Starpposma vērtība** uz 31.12.2024. | 0 |
| **Sasniedzamā vērtība** uz 31.12.2029. | 16 |
| **Pieņēmumi un aprēķini[[2]](#footnote-3)** | **Kritēriji rādītāju izvēlei**: Plānojot ieguldījumus, tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   * **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[3]](#footnote-4)**   * Notekūdeņu apsaimniekošanas investīciju plāns 2021.–2027. gadam. * Projektu dati KPVIS.   Izstrādājot rādītāju metodoloģijas aprakstu, dati, uz kuriem balstās rādītāju bāzes vai atsauces vērtības, starpposma vērtības un sasniedzamās vērtības, tika iegūti no uzticama avota (piemēram, Kohēzijas politikas vadības informācijas sistēmas vai oficiālās statistikas). Gadījumos, kur tas nebija iespējams, tika veikti nepieciešamie pasākumi, lai nodrošinātu datu kvalitāti. |
| **Veiktie aprēķini un pieņēmumi, kas izmantoti aprēķiniem**  Sasniedzamā vērtība noteikta, ievērojot Notekūdeņu apsaimniekošanas investīciju plānā 2021.–2027. gadam noteikto aglomerāciju skaitu, kurās ir ekonomiski pamatotas investīcijas SAM atbalstāmajām darbībām.  Starpposma vērtība noteikta pieņemot, ja projektu īstenošana tiek uzsākta indikatīvi 2024.gadā, tad finansējuma apjomīgi un tehniski sarežģīti notekūdeņu attīrīšanas iekārtu un notekūdeņu dūņu atbilstošu risinājumu uzlabojumu infrastruktūras projekti tiek īstenoti par 2 gadiem ilgākā laika posmā.  Projektu īstenotāju skaits ir noteikts ievērojot Notekūdeņu apsaimniekošanas investīciju plānā 2021.–2027. gadam noteiktās ekonomiski pamatotās investīcijas SAM atbalstāmajās darbībās, ievērojot to, ka atsevišķi ūdenssaimniecības finansējuma saņēmēji ir nevis uzņēmumi, bet gan pašvaldības vai to aģentūras. Tāpat tiek pieņemts, ka ne visi uzņēmumi startēs, ja atbalsts tiek sniegts atklāta konkursa veidā vai ar mazāku atbalsta intensitāti. |
| **Intervences loģika**  Lai nodrošinātu negatīvās ietekmes uz vidi samazināšanu un virzītos uz klimatneitralitātes un klimatnoturības mērķiem, tiksuzlabota notekūdeņu attīrīšanas kvalitāte un efektivitāte, kā arī risinātas notekūdeņu dūņu apstrādes problēmas, sniedzot atbalstu uzņēmumiem – sabiedrisko pakalpojumu sniedzējiem notekūdeņu aglomerācijās. |
| **Iespējamie riski**  Rādītāja sniegumu var ietekmēt izmaksu pieaugums, kā arī uzņēmumu ieinteresētība pēc attiecīgām investīcijām ar samazinātu atbalsta likmi izmantošanas. |
| **Rādītāja sasniegšana** | Rādītājs uzskatāms par sasniegtu, kad ekspluatācijā nodota ES fondu projekta ietvaros uzņēmuma izbūvētā infrastruktūra. |

|  |  |
| --- | --- |
| **Rādītāja Nr.** (ID) | r.2.2.1.a |
| **Rādītāja nosaukums** | Iedzīvotāji, kuriem uzlabota notekūdeņu attīrīšanas kvalitāte un efektivitāte |
| **Rādītāja definīcija** | Aglomerācijās, kur nodrošināta notekūdeņu otrējā (sekundārā) attīrīšana, iedzīvotāji, kuriem uzlabota notekūdeņu attīrīšanas kvalitāte un efektivitāte vai kuriem nodrošināts videi drošs notekūdeņu savākšanas un novadīšanas risinājums, palielinot notekūdeņu attīrīšanas jaudu atbilstoši aktuālajam iedzīvotāju skaitam aglomerācijā, vai uzlabojot atsevišķus notekūdeņu attīrīšanas rādītājus, lai tie atbilstu attiecīgajai attīrīšanas klasei noteiktajiem parametriem (t.i., arī gadījumos, kad izmaiņas nepieciešamas vienam parametram, lai panāktu attiecīgu izplūdes kvalitāti). |
| **Rādītāja veids** | Rezultāta rādītājs |
| **Rādītāja mērvienība** | Iedzīvotāju skaits |
| **Bāzes (sākotnējās) vērtības gads un bāzes vērtība** | 656 710 (2021) |
| **Starpposma vērtība** uz 31.12.2024. | N/A |
| **Sasniedzamā vērtība** uz 31.12.2029. | 713 510 |
| **Pieņēmumi un aprēķini[[4]](#footnote-5)** | **Kritēriji rādītāju izvēlei**: Plānojot ieguldījumus, tika izvēlēts nacionālais rezultāta rādītājs, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   * **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[5]](#footnote-6)**   * Vides politikas pamatnostādnes 2021.–2027. gadam; * Notekūdeņu apsaimniekošanas investīciju plāns 2021.–2027. gadam; * Projektu dati KPVIS.   Izstrādājot rādītāju metodoloģijas aprakstu, dati, uz kuriem balstās rādītāju bāzes vai atsauces vērtības, starpposma vērtības un sasniedzamās vērtības, tika iegūti no uzticama avota (piemēram, Kohēzijas politikas vadības informācijas sistēmas vai oficiālās statistikas). Gadījumos, kur tas nebija iespējams, tika veikti nepieciešamie pasākumi, lai nodrošinātu datu kvalitāti. |
| Veiktie aprēķini un pieņēmumi, kas izmantoti aprēķiniem   1. Bāzes vērtība – iedzīvotāju skaits, kas faktiski izmantos centralizētos kanalizācijas pakalpojumus pēc 2014.–2020. gada ES fondu projektu īstenošanas – rēķināta atbilstoši Notekūdeņu apsaimniekošanas investīciju plānā 2021.–2027. gadam norādītajām aglomerācijām ar cilvēku ekvivalentu (turpmāk – CE) līdz 100 000, kur nav nepieciešami uzlabojumi notekūdeņu attīrīšanas iekārtu (turpmāk – NAI) darbībā NAI attīrīšanas kvalitātes uzlabošanai vai NAI jaudu palielināšanai. Bāzes vērtība 2021.gadam ir noteikta, ņemot vērā uz 2021.gada 1.janvāri pabeigtos un īstenošanā esošo 2014.-2020.gada plānošanas perioda 5.3.1. specifiskā atbalsta mērķa "Attīstīt un uzlabot ūdensapgādes un kanalizācijas sistēmas pakalpojumu kvalitāti un nodrošināt pieslēgšanas iespējas" projektu plānotos rezultātus un iepriekšējo periodu sasniegtos rādītājus. 2. Sasniedzamā vērtība norādīta, pie bāzes vērtības pieskaitot centralizēto kanalizācijas pakalpojumu saņēmējus – iedzīvotājus aglomerācijās ar CE<100 000, kur nepieciešams uzlabot notekūdeņu attīrīšanas kvalitāti un efektivitāti saskaņā ar Notekūdeņu apsaimniekošanas investīciju plānu 2021.–2027. gadam. 3. Aprēķini veikti, ņemot vērā SAM pieejamo kopējo finansējumu un notekūdeņu aglomerācijās pieejamo pakalpojumu nodrošinājumu, ņemot vērā 30% risku saistībā ar demogrāfiskās situācijas pasliktināšanos un to, ka ne visi uzņēmumi startēs, ja atbalsts tiek sniegts atklāta konkursa veidā, t.i., notekūdeņu attīrīšanas kvalitāte un efektivitāte tiks uzlabota vismaz 56 800 iedz. aglomerācijās ar CE<100 000.   Aprēķins bāzei:  X= A,  kur  X – iedzīvotāju skaits aglomerācijās ar CE<100 000, kur Notekūdeņu apsaimniekošanas investīciju plānā 2021.–2027. gadam nav identificēti pasākumi NAI kvalitātes un efektivitātes uzlabošanai;  A – iedzīvotāju skaits aglomerācijās ar CE<100 000, kuriem pēc 2023. gada ir nodrošināti notekūdeņu apsaimniekošanas pakalpojumi, ir nodrošināta atbilstoša notekūdeņu attīrīšana.  Aprēķins mērķa vērtībai:  Y=X + C,  kur  X – bāzes vērtība,  C – iedzīvotāju skaits aglomerācijās ar CE<100 000, kur Notekūdeņu apsaimniekošanas investīciju plānā 2021.–2027. gadam īstenojami pasākumi notekūdeņu attīrīšanas kvalitātes un efektivitātes uzlabošanai, – iedzīvotāji, kas izmanto centralizētos kanalizācijas pakalpojumus, ņemot vērā demogrāfiskos riskus un risku, īstenojot SAM atklātā projektu iesniegumu atlasē, līdz 30%. Projektu datu apkopojums atbilstoši PMLP datiem par aglomerācijā deklarētajiem iedzīvotājiem –projekta pabeigšanas gadā.  Projekta rezultāta rādītāja vērtību aprēķina, izmantojot finansējuma saņēmēja datus par centralizētajai notekūdeņu apsaimniekošanas sistēmai pieslēgto iedzīvotāju skaitu aglomerācijā, kurā īsteno projektu. Rādītāja vērtība aglomerācijā nepārsniedz konkrētajā aglomerācijā centralizētajai notekūdeņu apsaimniekošanas sistēmai pieslēgto iedzīvotāju skaitu, novēršot rādītāja dubultās uzskaites iespējamību. Rādītāju aprēķina pirms projekta iesnieguma iesniegšanas dienas, bet tā sasniegšanu pārbauda noslēguma maksājuma pieprasījuma iesniegšanas dienā (atkārtoti pārrēķinot), ņemot vērā demogrāfiskās ietekmes aspektus. Netiek samazināts atbalsta finansējuma apjoms, ja demogrāfisko izmaiņu dēļ, ko apstiprina jaunākie PMLP dati par aglomerācijā reģistrēto un deklarēto iedzīvotāju skaitu, aglomerācijā ir samazinājies iedzīvotāju skaits projekta noslēguma maksājuma pieprasīšanas dienā un attiecīgi samazinās arī centralizēto notekūdeņu apsaimniekošanas pakalpojumu saņēmēju skaits. |
| **Intervences loģika**  Lai nodrošinātu negatīvās ietekmes uz vidi samazināšanu un virzītos uz klimatneitralitātes un klimatnoturības mērķiem, tiks uzlabota notekūdeņu attīrīšanas kvalitāte un efektivitāte, kā arī risinātas notekūdeņu dūņu apstrādes un drošas notekūdeņu savākšanas un novadīšanas risinājumu problēmas, sniedzot atbalstu uzņēmumiem – sabiedrisko pakalpojumu sniedzējiem notekūdeņu aglomerācijās, kā rezultātā uzlabosies notekūdeņu apsaimniekošanas kvalitāte iedzīvotājiem. |
| **Iespējamie riski**  Rādītāja sasniegšanā risku rada izmaksu pieaugums, negatīvās demogrāfiskās tendences. Tāpat rādītāja sniegumu var ietekmēt administratīvi teritoriālās reformas rezultātā pieņemtie lēmumi. Rādītāja sniegumu var ietekmēt uz atbalstu pretendējošo notekūdeņu attīrīšanas iekārtu uzlabošanas projektu skaits (t.i., atsevišķi sabiedrisko pakalpojumu sniedzēji var nevēlēties veikt investīcijās vai otrādi – investīcijas vēlēsies veikt arī tie uzņēmumi, kam NAI iekārtu uzlabošana šobrīd tiek vērtēta kā nepieciešama ilgtermiņā vai pie konkrētiem nosacījumiem). Tāpat risku rada projektu izmaksu palielināšanas, piemēram, makroekonomisko prognožu izmaiņu dēļ. |
| **Rādītāja sasniegšana** | Rādītājs uzskatāms par sasniegtu, kad nodota ekspluatācijā visa ES fondu projektu ietvaros izbūvētā infrastruktūra. |

**Informācija par 2.2.1.SAM pasākumu ietvaros plānotajiem intervences kodiem**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Pasākuma Nr.** | **Pasākuma nosaukums** | **Kārtas Nr.** | **Fonds** | **ES fondu finansējums** | **Kods** | **ES fonda finansējums** | **Kods** | **ES fonda finansējums** | **Kods** | **ES fonda finansējums** |
| 2.2.1.1. | Notekūdeņu un to dūņu apsaimniekošanas sistēmas attīstība piesārņojuma samazināšanai | 1 | ERAF | 51 850 364 | **64** | 37 798 014 | **69** | 13 252 350 | **65** | 800 000 |
| 2.2.1.1. | Notekūdeņu un to dūņu apsaimniekošanas sistēmas attīstība piesārņojuma samazināšanai | 2 | ERAF | 22 309 636 | **64** | 18 322 903 | **69** | 3 986 733 |  |  |

1. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-2)
2. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-3)
3. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-4)
4. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-5)
5. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-6)